สุสานปฏิวัติปาเป่าชาน

สุสานปฏิวัติปาเป่าชาน (s=八宝山革命公墓) เป็นสถานที่ฝังศพหลักของวีรบุรุษปฏิวัติชั้นสูง เจ้าหน้าที่รัฐชั้นสูง และบุคคลที่ได้รับการยกย่องว่ามีความสำคัญอย่างยิ่งต่อสังคมในช่วงไม่กี่ปีที่ผ่านมา ในภาษาจีน ปาเป่าชาน แปลว่า "ภูเขาแปดสมบัติ" สุสานนี้อยู่ในแขวงปาเป่าชาน เขตฉือจิ่งชาน ทางตะวันตกของเทศบาลปักกิ่ง

**ประวัติศาสตร์**
อาคารภายในสุสาน
อาคารภายในสุสาน
สุสานปฏิวัติปาเป่าชาน มีเนื้อที่ 0.10 ตารางกิโลเมตร ตั้งอยู่บริเวณชายแดนด้านตะวันตกของเขตเมืองที่ขยายตัวอย่างรวดเร็วของปักกิ่ง สร้างขึ้นครั้งแรกในฐานะวัดเพื่อเป็นเกียรติแก่นายพลกัง ปิ่ง ทหารในราชวงศ์หมิงที่ตอนอวัยวะเพศเพื่อเป็นการเชื่อฟังจักรพรรดิหย่งเล่อ จักรพรรดิทรงกำหนดให้พื้นที่รอบวัดเป็นที่ฝังศพของนางสนมและขันที เมื่อเวลาผ่านไป วัดเต๋าได้กลายเป็นบ้านพักของขันทีเกษียณอายุ ชื่ออย่างเป็นทางการของวัดคือ () แปลคร่าว ๆ ว่าวัดแห่งความภักดีและผู้พิทักษ์ชาติdate=October 2024
เจ้าอาวาสองค์สุดท้ายของวัดคือซิ่น ซิวหมิง (信修明) ซึ่งได้แต่งงานแล้วและมีลูก 2 คน ด้วยสภาพการใช้ชีวิตที่แสนสาหัสในชนบทของประเทศจีน ซิ่นเมื่ออายุได้ 19 ปีได้ทำการตอนตัวเองและกลายเป็นขันทีของผู่อี๋ ท่ามกลางการต่อต้านอย่างหนักจากสมาชิกในครอบครัวของเขา หลังการก่อตั้งสาธารณรัฐจีน ซิ่นได้ออกจากพระราชวังต้องห้ามและไปอาศัยอยู่ในวัดแห่งความภักดีต่อประเทศชาติ และเมื่อถึง ค.ศ. 1930 เขาได้เลื่อนตำแหน่งขึ้นเป็นเจ้าอาวาสวัดเต๋า ภายใต้การบริหารของเจ้าอาวาสซิ่น วัดเต๋าเจริญรุ่งเรืองในฐานะสถานประกอบการธุรกิจทางการเกษตร โดยที่ดิน 52 เอเคอร์ที่เป็นของวัดทำการเกษตรโดยขันทีเอง ที่ดินอีก 157 เอเคอร์ที่เป็นของวัดทำการเกษตรโดยขันทีและผู้เช่าไร่นาร่วมกัน และพื้นที่ที่เหลือ 269 เอเคอร์ที่เป็นของวัดถูกเช่าให้ทำการเกษตรโดยผู้เช่าไร่นา เจ้าอาวาสซิ่นสามารถเจรจากับอู๋ ฮั่น รองนายกเทศมนตรีปักกิ่ง เพื่อให้ได้ข้อตกลงที่ดีสำหรับขันที โดยรัฐบาลจะจ่ายเงินเต็มจำนวนสำหรับทรัพย์สินทั้งหมดในวัด และจ่ายเงินบำนาญรายเดือนให้ขันทีแต่ละคนจนกว่าเสียชีวิต พระอุปัชฌาย์ยังโน้มน้าวรัฐบาลให้จัดพาหนะมาช่วยเคลื่อนย้ายขันทีไปยังสถานที่ใหม่สองแห่งด้วย ขันทีผู้สูงอายุเหล่านั้นถูกย้ายไปยังวัดเต๋าสำหรับขันทีที่แม่น้ำหลิวหลีเหอ (琉璃河) และขันทีที่เหลือถูกย้ายไปที่วัดเต๋าสำหรับขันทีอีกแห่งที่ถนนซีเสีย (西斜街)date=October 2024
ในช่วงคริสต์ทศวรรษ 1950 สุสานแห่งนี้ได้รับการจัดตั้งขึ้นเพื่อเป็นสถานที่ฝังศพผู้เสียสละทางการเมืองและการทหารของจีนpage=118
อิสราเอล เอปสไตน์ ชาวยิวคอมมิวนิสต์ที่อพยพไปยังประเทศจีน ได้รับเกียรติและฌาปนกิจที่ปาเป่าชานใน ค.ศ. 2005
ในเดือนมกราคม ค.ศ. 2010 บุคคล 8 ราย (เจ้าหน้าที่รักษาสันติภาพของสหประชาชาติ 4 ราย และผู้แทนจีน 4 ราย) ซึ่งเสียชีวิตจากแผ่นดินไหวในเฮติ ค.ศ. 2010 ก็ได้รับการฝังศพที่ปาเป่าชานในฐานะผู้เสียสละเช่นกัน
เมื่อวันที่ 5 ธันวาคม ค.ศ. 2022 เจียง เจ๋อหมิน อดีตประธานาธิบดีและผู้นำสูงสุดของจีนระหว่าง ค.ศ. 1989 ถึง 2002 ได้รับการฌาปนกิจที่ฌาปนสถานเพื่อเตรียมการสำหรับงานรัฐพิธีศพสุสานผู้เสียสละในปาเป่าชาน
ศาลาฌาปนสถานปาเป่าชาน

**บุคคลสำคัญที่ถูกฝังที่ปาเป่าชาน**
หลุมศพภายในสุสาน- ปั๋ว อีปัว (1908–2007)                                                                                                                                  - เฉา ตี๋ชิว (1909-1976)- ยูจีน เฉิน (1878–1944) - เฉิน ยฺหวิน (1905–1995) - ต่ง ปี้อู่ (1886–1975)  - อิสราเอล เอปสไตน์ (1915–2005)- เกิ่ง เปียว (1909–2000)- จอร์จ ฮาเต็ม (หรืออีกชื่อหนึ่งคือ หมา ไห่เต๋อ) (1910–1988)- เชอร์ลีย์ เกรแฮม ดูบัวส์ (1897–1977)- หฺวา หลัวเกิง (1910–1985)- เหลา เฉ่อ (1899–1966)- หลี่ ฟู่ชุน (1900–1975)- หลี่ เค่อเฉียง (1955–2023)- หลี่ เขอหร่าน (1907–1989)- หลี่ เผิง (1928–2019) - หลี่ รุ่ย (1917–2019)- หลี่ ซื่อกวง (1889–1971)- หลี่ เซียนเนี่ยน (1909–1992)- เหลียว เฉิงจื้อ (1908–1983)- หลิน ปั๋วฉฺวี (1886–1960)- หลิว ฟู่จือ (1917–2013)- หลิ่ว ย่าจื่อ (1887–1958)- หลง ยฺหวิน (1884‐1962)- ลฺหวี่ เจิ้งเชา (1904–2009)- หลัว หรงหวน (1902–1963)- หลัว รุ่ยชิง (1906–1978)- ฮันส์ มุลเลอร์ (1915–1994)- งาปอย เซเดน โชอิการ์  (1915–2012)- งาปอย งาวัง จิกมี (1910–2009)- เนี่ย หรงเจิน (1899–1992)- เผิง เต๋อหวย (1898–1974)- เผิง เจิน (1902–1997)- ผู่เริ่น (1918–2015)- ฉี่ กง (1912–2005)- เฉียน สฺเวเซิน (1911–2009)- เฉียว ฉือ (1924–2015)- ฉฺวี ฉิวไป่ (1899–1935)- มันยา รีสส์ (1900–1962)- เหริน ปี้ฉือ (1904–1950)- แอกเนส สเมดลีย์ (1892–1950)- ดักลาส สปริงฮอลล์ (1901–1953)- แอนนา หลุยส์ สตรอง (1885–1970)- เถา จู้ (1908–1969)- ถาน เจิ้นหลิน (1902–1983)- ว่าน หลี่ (1916–2015)- วัง ตงซิง (1916–2015)- หวัง กวงเหม่ย์ (1921–2006)- หวัง เย่าอู่ (1904–1968)- เว่ย์ เหวินปั๋ว (1905–1987)- เหวิน อีตัว (1899–1946)- เหยา อี้หลิน (1917–1994)- ยฺหวี ชิวหลี่ (1914–1999)- ไจ่เทา (1887–1970)- เจิ้ง ชาน (1899–1972)- จาง อ้ายผิง (1910–2003)- จาง หลาน (1872–1955)- จาง ว่านเหนียน (1928–2015)- โจว ฉุนเฉฺวียน (1905–1985)- จู เต๋อ (1886–1976)- หว่าง วัน ฮวน (1905–1991)- เฉิน ชุ่นเหยา - ภริยาของซ่ง ผิง อดีตมนตรีรัฐกิจ - ฝังเมื่อ ค.ศ. 2019
อัฐิของจักรพรรดิผู่อี๋ ซึ่งถูกฝังไว้ที่ปาเป่าชานเมื่อพระองค์สวรรคตใน ค.ศ. 1967 ได้รับการเคลื่อนย้ายไปยังสุสานหลวงหฺวาหลง (华龙皇家陵园) ใกล้กับสุสานหลวงราชวงศ์ชิงตะวันตกนอกกรุงปักกิ่งในเดือนเมษายน ค.ศ. 1996 ภายใต้การริเริ่มของหลี่ ชูเสียน พระมเหสีของผู่อี๋ อย่างไรก็ตาม พระศพของเจ้าชายผู่เจี๋ย (溥杰) น้องชายของผู่อีษ ยังคงฝังอยู่ที่ปาเป่าชานdate=December 2013

**ดูเพิ่ม**
 รายชื่อสุสานแห่งชาติจำแนกตามประเทศ- สุสานทหารภูเขาอู่จื้อ- สุสานผู้เสียสละปฏิวัติ- สุสานวีรชนผู้รักชาติ- หอรำลึกประธานเหมา

**หมายเหตุ**

**แหล่งข้อมูลอื่น**
  ภาพถ่ายของปาเป่าชาน date=2010-06-12  ในช่วงเทศกาลเชงเม้งพร้อมประวัติสั้นของบุคคลที่ถูกฝังอยู่ที่นั่นหลายคน
หมวดหมู่:สุสานแห่งชาติ
หมวดหมู่:สุสานในปักกิ่ง
หมวดหมู่:เขตฉือจิ่งชาน